Diari Oficial de la Generalitat Valenciana


Sumari del DOGV 7248, del 04-04-2014 (2014/2893)

Bases per a la convocatòria de subvencions a les associacions veïnals de Náquera.
---------------------------------------------------------------------------------

### Dades del document

Número de DOGV
:   7248

Data del DOGV
:   04-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/2893


Data del document
:   31-03-2014

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * ajuda pública

Bases per a la convocatòria de subvencions a les associacions veïnals de Náquera. [2014/2893]  
La Junta de Govern Local, en data 27 de març de 2014, ha aprovat la convocatòria de subvencions a les associacions veïnals de Náquera, segons les bases següents:  
  
Associacions. Expedient 0110/2014. Subvencions a les associacions veïnals  
Vista l'ordenança general reguladora de la concessió de subvencions de l'Ajuntament de Náquera, aprovada pel Ple de la corporació en sessió ordinària de data 24 de setembre de 2013.  
Vist que l'Alcaldia ha considerat convenient efectuar la convocatòria i concessió de les dites subvencions.  
Vist l'informe de Secretaria emés en data 14 de març de 2014, en què s'indicava la legislació aplicable i el procediment que s'ha de seguir per a convocar i concedir les subvencions.  
Vist l'informe d'Intervenció sobre l'existència de crèdit per a l'atenció del gasto derivat de la concessió de les subvencions esmentades.  
Examinada la documentació que l'acompanya, i de conformitat amb el que establix l'article 23 de la Llei 38/2003, de 17 de novembre, General de Subvencions, i l'ordenança general reguladora de la concessió de subvencions de l'Ajuntament de Náquera.  
La Junta de Govern Local, per unanimitat, va adoptar l'acord següent:  
  
Primer. Aprovar les bases per a la concessió de subvencions a les associacions veïnals de Náquera que acompanyen el present acord com a annex I.  
  
Segon. Efectuar la convocatòria per a la concessió de subvencions, i publicar la mencionada convocatòria en el tauler d'anuncis municipal i en el Diari Oficial de la Comunitat Valenciana.  
Cosa que es fa pública perquè se'n prenga coneixement.  
  
Náquera, 31 de març de 2014.- L'alcalde: Damián Ibáñez Navarro.  
  
  
  
ANNEX I  
Bases per a la concessió de subvencions a les associacions veïnals de Náquera  
  
La Regidoria d'Urbanitzacions, Associacions i Participació Ciutadana eleva per a la seua aprovació per la Junta de Govern Local de l'Ajuntament de Náquera les bases en règim de concurrència competitiva, per a l'adjudicació de subvencions per a les associacions veïnals de Náquera, la qual cosa ordenarà el procés a l'hora de les corresponents concessions basant-se en un barem i al compliment d'uns requisits que garantiran la transparència i equitat.  
Pel fet que l'Àrea Econòmica no ha presentat proposta a fi de fer complir l'article 8 de l'ordenança municipal de subvencions, que establix que «El procediment per a la concessió de subvencions municipals, excepte en els supòsits previstos en l'article 3, s'iniciarà d'ofici per mitjà de convocatòria anual que serà aprovada per la Junta de Govern Local, durant el primer trimestre de cada exercici», la Regidoria d'Urbanitzacions i Associacions eleva a la Junta de Govern Local, amb caràcter d'urgència, la present proposta.  
  
El pressupost destinat a esta finalitat es fixa en la quantitat de 6.000 ?.  
  
Destinataris  
Consistix en l'adjudicació de subvencions per a totes aquelles associacions veïnals de Náquera perquè puguen desenvolupar activitats de qualsevol tipus a fi de fomentar l'associacionisme entre tots els associats i no associats del seu entorn.  
L'associacionisme està destinat, per un costat, a potenciar la participació de la societat en els processos que genera l'Administració pública a l'hora de posar en marxa els servicis i les activitats, arreplegant les propostes ciutadanes, i d'altra banda, flexibilitzar l'acció administrativa acostant-la al ciutadà, compartint la gestió i cooperant en els projectes de les associacions de ciutadans.  
Així, l'associacionisme consistix a aconseguir el desenvolupament d'un teixit social viu i dinàmic i una Administració moderna, capaç de donar resposta als ciutadans tenint en compte les seues necessitats i compartint els seus projectes.  
  
Requisits  
Per a ser admesos en el procés de selecció, les associacions hauran de reunir els requisits següents:  
- L'associació ha d'estar donada d'alta i estar actualitzada en el Registre d'Associacions de l'Ajuntament.  
- L'associació ha ser veïnal.  
- L'associació ha de tindre la seua seu a Náquera.  
  
Documentació a aportar  
Les associacions que presenten la sol·licitud de subvenció, hauran d'adjuntar-hi, llevat que ja estiguera en poder de qualsevol òrgan de l'Ajuntament de Náquera, la documentació següent :  
- Sol·licitud dirigida a l'alcalde president d'este Ajuntament.  
- Fotocòpia del DNI del president de l'associació.  
- Certificat en què s'acredite la seua inscripció en el Registre Municipal d'Associacions de l'Ajuntament de Náquera.  
- Memòria de totes les activitats documentades de l'any 2013.  
- Memòria d'activitats a realitzar durant l'exercici 2014 per a les quals se sol·licita la subvenció.  
- Relació certificada pel secretari de l'associació amb el nombre de socis de l'associació amb el seu pagament al dia.  
- Relació d'activitats realitzades per l'associació en col·laboració amb l'Ajuntament de Náquera.  
- Declaració de subvencions rebudes d'administracions i entitats públiques o privades.  
- Declaració del president de l'associació de no trobar-se inhabilitat per a contractar amb l'Administració pública o per a obtindre subvencions públiques.  
- Certificació acreditativa de no ser deutor de la hisenda pública i d'estar al corrent de les seues obligacions amb la Seguretat Social.  
- Certificació d'estar al corrent del pagament de qualsevol tipus d'obligacions fiscals amb l'Ajuntament de Náquera.  
- Dades del compte bancari de l'associació de veïns al qual s'ha de transferir l'import de la subvenció que poguera concedir-se.  
  
Incompatibilitats i exclusions  
La percepció d'altres subvencions i ajudes, nominatives o no, tant de l'Ajuntament de Náquera com d'altres administracions públiques per a les mateixes activitats serà causa d'exclusió en la present convocatòria.  
Si després de la concessió de la subvenció per l'Ajuntament de Náquera, a l'associació de veïns se li concedix una altra subvenció o ajuda per a les mateixes activitats per una altra Administració pública, vindrà obligada a posar-ho en coneixement de manera immediata sota pena de ser sancionada d'acord amb el que disposa l'ordenança municipal de subvencions i en la Llei 38/2003.  
  
Lloc i termini de presentació de sol·licituds  
Les sol·licituds es presentaran en el Registre General de l'Ajuntament o d'acord amb el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, del dia 1 d'abril al dia 1 de maig de 2014, ambdós inclusivament. L'exposició de l'anunci de la convocatòria es farà en el tauler d'edictes de l'Ajuntament.  
  
Criteris de selecció  
Es valorarà tenint en compte els criteris següents:  
- El nombre d'activitats que realitzen amb el seu horari.  
- El nombre d'activitats no reglades (esporàdiques) que realitza l'associació.  
- Nombre de socis al corrent de les seues quotes.  
- Col·laboració amb activitats organitzades per l'Àrea d'Associacions i Participació Ciutadana o altres organismes públics.  
El barem que s'aplicarà als criteris de selecció enumerats anteriorment serà el que s'indica a continuació:  
1. Puntuació d'activitats reglades (continuades) realitzades per l'associació.  
- D'1 a 3 activitats, 1 punt.  
- De 4 a 6 activitats, 2 punts.  
- De 7 a 9 activitats, 3 punts.  
2. Puntuació per activitats no reglades (esporàdiques), que realitza l'associació.  
- Per cada activitat, 0,5 punts.  
3. Puntuació per nombre de socis  
- De 25 a 40 socis, 1 punt  
- De 41 a 60 socis, 2 punts  
- De 61 a 149 socis, 3 punts  
A partir de 150 socis, 4 punts.  
4. Puntuació per col·laboració amb l'Ajuntament, en les activitats que presenta l'Àrea d'Associacions i Participació Ciutadana  
- 1 punt per activitat.  
El còmput de punts es realitzarà en un mes natural de 30 dies, el qual serà realitzat per l'Àrea d'Urbanitzacions i Associacions.  
  
Tribunal qualificador  
El tribunal estarà constituït pels membres següents:  
- L'alcalde president o persona que delegue.  
- La regidora de l'Àrea d'Urbanitzacions i Associacions.  
- La interventora municipal.  
- El secretari municipal.  
El tribunal podrà comptar amb la col·laboració d'assessors tècnics, amb veu i sense vot, els quals hauran de limitar-se a l'exercici de la seua especialitat tècnica.  
  
Proposta de subvenció  
Una vegada acabada la baremació, el tribunal elevarà a la Junta de Govern Local la seua proposta a fi de ser aprovada per esta.  
Després de la seua aprovació per la Junta de Govern Local es publicaran els resultats, per orde de puntuació, en el tauler d'anuncis de l'Ajuntament de Náquera sitis tant en el nucli urbà com en els taulers informatius ubicats en les urbanitzacions i barris.  
  
Reclamacions  
S'establix un termini de 10 dies hàbils a partir de la publicació dels resultats, per a presentar les reclamacions que les associacions consideren oportunes.  
La participació en este concurs comporta l'acceptació de les presents bases.